Tervetuloa seuraamaan Sanaa naisilta -ohjelmaa.
Olen Anneli Tommola Ruach Finland ry:stä Kouvolasta.
Tänä iltana haluan puhua Jumalan kirkkaudesta -
ja sen ilmestymisestä elämässämme.
Raamattu puhuu paljon nimenomaan Jumalan kirkkaudesta.
Kirkkaus on käsite, mitä on vaikea määritellä selkeästi.
Se pitää sisällään kaiken sen, mitä Jumala on.
Hänen luonteenpiirteensä ja olemuksensa, -
sillä Jumala itsessänsä on kirkkaus.
Kun Jumala johdatti Israelin kansan Egyptistä -
kohti luvattua maata, Hän antoi heidän nähdä kirkkautensa, -
kun he olivat puhdistautuneet ja pyhittäytyneet.
Jumalan kirkkaus näytti heistä kuluttavalta tulelta.
Vain Mooses sai mennä sinne vuorelle kohtaamaan Jumalaa.
Kun Mooses tuli tuolta vuorelta takaisin, oli Jumalan kirkkauden -
kohtaaminen vaikuttanut niin, että hänen kasvonsa säteilivät.
Kansa ei voinut katsoa häntä kasvoihin, -
koska ihminen ei voi katsoa Jumalan kirkkauden pyhyyttä.
Mooses rakensi ilmestysmajan, jonne laittoi Jumalan ilmestymisen paikaksi -
liiton arkin sinne Kaikkein pyhimpään.
Siellä Jumala ilmestyi hänelle ja sinne Mooses meni kohtaamaan Jumalaa.
Jumala täytti ilmestysmajan kirkkaudellaan.
Kun Israelin kansa meni luvattuun maahan ja rakensi Jumalalle -
temppelin, niin sinne rakennettiin Jumalan asuinpaikaksi Kaikkein pyhin.
Jumala täytti temppelin kirkkaudellaan.
Ylimmäinen pappi sai mennä sinne vain kerran vuodessa, -
suitsutuksen turvin, puhdistauduttuaan ensin synnistä.
Kun Jeesus tuli maan päälle, -
Hän toi Jumalan kirkkauden tavoitettavaksemme.
Jeesus oli ennen maan päälle tuloaan Isän luona kirkkaudessa.
Hän ei tullut maailmaan Jumalan muodossa, vaan otti ihmisen muodon.
Tyhjensi itsensä ja otti ihmisen muodon, -
voidakseen näyttää meille Jumalan todellisen olemuksen.
Voidakseen kohdata meitä.
Hän ei menettänyt jumaluuttaan, -
sillä Hän syntyi Pyhän Hengen synnyttämänä neitsyen kautta.
Mutta Hän eli ihmisen muodossa ihmisten keskellä, -
tuoden sillä tavalla esille Jumalan olemuksen.
Jumalan kirkkaus näkyi Jeesuksen puheissa ja teoissa.
Ensimmäisen kerran Jeesus näytti Jumalan kirkkauden -
muuttamalla veden viiniksi Kaanaan häissä.
Silloin, Raamattu sanoo, opetuslapset uskoivat Häneen, -
eli Jumalan kirkkauden ilmestyminen vaikuttaa pelastumista, uskoontuloa.
Kun Jeesuksen ystävä Lasarus sairasti, -
hänen sisarensa lähettivät sanan ja kutsuivat Jeesusta, -
että Jeesus tulisi ja parantaisi Lasaruksen.
Jeesus sanoi, ettei tauti ole kuolemaksi, -
vaan siten Jumalan kunnia tulee näkyville -
ja Jumalan Poika kirkastetuksi.
Kun Jeesus herätti Lasaruksen kuolleista, -
Hän osoitti, että Jumala on kuolemaakin suurempi, -
koska Jeesus on ylösnousemus ja elämä.
Siinä Lasaruksen heräämisessä Jeesus näytti Isän kirkkauden.
Kirkkaus siis tuo paranemista ja se vapauttaa meidät kuoleman vallasta.
Kirkkaus vaikuttaa myös Jumalan rakkautta -
ja sen aikaansaamaa keskinäistä yhteyttä.
Kun Jeesus rukoili Isää, Johanneksen evankeliumin -
7. luvun 22. jae sanoo, että Hän rukoili näin:
Kun Jeesus kuoli ristillä, temppelin esirippu repesi kahtia -
ja Kaikkein pyhin, Jumalan läsnäolon paikka, tuli näkyviin.
Silloin Jeesuksen sovitustyön kautta -
aukeni ihmisille mahdollisuus päästä Jumalan läsnäoloon.
Jumalan kirkkaus on tarkoitettu jokaiselle, joka uskoo Jeesukseen.
Enää meidän ei tarvitse pelätä tuota kirkkautta, -
vaan saamme tulla uskalluksella armon istuimen eteen, -
koska meillä on sovitus Jeesuksen veressä.
Kuitenkin kirkkauden esiin tuleminen meidän elämässä -
on eräänlainen prosessi.
Kun me tulemme uskoon, emme heti ole uskossamme aikuisia, -
vaan kasvamme pelastukseen, niin kuin Pietari kirjoittaa.
Opimme Jumalan periaatteita Sanasta ja sovellamme niitä käytäntöön.
Samalla tavalla kirkkauden esiintuleminen meissä on prosessi.
Meidän lihallisessa olemuksessamme on monenlaisia asioita: -
vanhaa painolastia, vääriä ajatustottumuksia, asenteita, -
käyttäytymismalleja ja uskomuksia, -
jotka estävät Jumalan kirkkauden ilmestymistä.
Jumala haluaa puhdistaa meitä. Paavali kirjoittaa -
2. Korinttolaiskirjeen 3. luvun jakeessa 18 näin: -
Meitä ei ole tarkoitettu jämähtämään paikalleen, -
vaan liikkumaan eteenpäin, sillä elämä on liikkumista, muutosta.
Kirkkaudesta kirkkauteen - askel askeleelta eteenpäin -
ja kirkkautta katsellen.
Mitä se kirkkauden katseleminen tarkoittaa?
Kreikan kielen sana "katsella" tarkoittaa -
katseen kiinnittämistä johonkin. Se ei ole katseen vaeltelua, -
vaan katseen kiinnittämistä, aktiivista toimintaa.
Katseen kiinnittämistä Herraan, odottaen näkevänsä jotain.
Herra on Sana ja kun katsomme Häntä Sanasta, -
mietiskelemme Hänen olemustaan, elämäänsä ja tekojaan, -
odotamme Hänen läsnäoloaan ja viivymme siinä, -
niin silloin katsomme kirkkautta ja Pyhä Henki muuttaa meitä.
Me pienenemme ja Hän kasvaa suuremmaksi.
Me vähän kerrallaan muutumme Kristuksen kuvan kaltaiseksi.
Silloin meissä tulee tilaa Hänen kirkkaudelleen.
Paavali kehottaa 1. Korinttolaiskirjeessä: -
Roomalaisille hän kirjoittaa, että Jumala antaa iankaikkisen elämän, -
niille jotka hyvässä työssä kestävinä etsivät kirkkautta, -
kunniaa ja katoamattomuutta.
On oikein etsiä kirkkautta. Jumala haluaisi täyttää ruumiimme -
Pyhän Hengen temppelit - kirkkaudellaan -
niin kuin Hän täytti Vanhan testamentin aikana temppelin.
Kun se saa tapahtua meissä, niin silloin meistä tulee -
niitä, joista Paavali puhuu Filippiläiskirjeessä: -
Miten se tapahtuu käytännössä?
Siten, että annamme Jeesuksen elää elämäänsä kauttamme.
Emme loista itseämme, vaan -
annamme Kristuksen loistaa omaa valoaan meidän kauttamme.
Elämme aikaa, missä on mitä kummallisimpia suuntauksia.
Ihmisjoukot nousevat barrikaadeille kaikenlaisten asioiden takia.
Näemme ja kuulemme ympärillämme kaikenlaista saastaisuutta -
ja iljettäviä asioita.
Sen keskellä meidän tulee olla lujat ja rohkeat, -
pitäen esillä totuuden sanaa, vaikka joutuisimme kulkemaan vastavirtaan.
On paljon sairautta, ahdistusta, taloudellisia vaikeuksia -
jopa Jumalaan uskovien ja seurakunnan keskuudessa.
Jumala haluaa ilmestyä yliluonnollisessa voimassa, -
koskettaa elämäämme ennennäkemättömällä tavalla, -
josta emme ole kuulleet.
Hän haluaa parantaa fyysisiä ja psyykkisiä sairauksia, -
vapauttaa pahojen henkien siteistä ja auttaa monin tavoin.
Hän tarvitsee niitä, jotka ylistävät ja palvovat Häntä -
ja kutsuvat näkymättömiä näkyväisiksi.
Hän tarvitsee niitä, jotka käskevät vihollisen voimia, jotta ne pakenevat.
Hän tarvitsee niitä, jotka lohduttavat surevia toivolla, ja niitä, jotka -
ylistäen ja palvoen vetävät Hänen kirkkauttaan pimeyden keskelle.
Olemme Jumalan palvelijoita, kun antaudumme kokosydämisesti -
antaen Hänen täyttää meidät kirkkaudellaan.
Jeesus on tulossa pian takaisin ja silloin Hän haluaa nähdä edessään -
kirkastettuna seurakunnan, jossa ei ole tahraa eikä ryppyä, -
vaan joka on pyhä ja nuhteeton.
Olemmeko valmiita lähtemään, jos Hän tulee tänään - tai huomenna?
Rukouskokouksessamme eräs sisar, näki näyn Herran tulon läheisyydestä.
Hän kertoi näin: "Herra näytti minulle viivottimen, -
joka järjellisesti ajateltuna olisi n. 30 cm pitkä. -
Kyseessä oli Jumalan aika, janalla. -
Sen jälkeen Herra näytti mitasta sen ajan, -
joka on jäljellä ennen Herran tuloa hakemaan omansa pois. -
Aika oli niin pieni ja lyhyt, että sitä ei voinut nähdä ihmissilmällä.
Herra näytti, että tarvitsemme sen näkemiseen -
Hänen suurennuslasinsa, jonka läpi katsomme jäljellä olevaa aikaa. -
Hän on suunnitellut sen jokaisen meidän kohdalle huolellisesti. -
Mutta me näemme sen vain Hänen kauttansa. -
Vain Hänen kauttaan voimme nähdä, miten tämä lyhyt aika tulee elää."
Tehdään tänään päätös elää tämä jäljellä oleva aika täysillä Herralle!
Jeesuksen nimessä. Aamen.
Tekstitys: Sinikka Martikkala